2012 m. birželio 28 d. Teisingumo Teismo (šeštoji kolegija) sprendimasKomisija prieš Graikiją
(Byla C-485/10)
„Valstybės įsipareigojimų neįvykdymas – Valstybės pagalba – Pagalba, suteikta Ellinika Nafpigeia AE – Nesuderinamumas su bendrąja rinka – Susigrąžinimas – Neįvykdymas“
1.                     Valstybių teikiama pagalba – Neteisėtos pagalbos susigrąžinimas – Pareiga – Pareiga nedelsiant ir veiksmingai įvykdyti Komisijos
sprendimą (SESV 108 straipsnio 2 dalis ir SESV 288 straipsnis; Tarybos reglamento Nr. 659/1999 14 straipsnio 3 dalis) (žr.
27, 36 punktus)
2.                     Valstybių teikiama pagalba – Neteisėtos pagalbos susigrąžinimas – Nacionalinės teisės taikymas – Sąlygos – Procedūros, užtikrinančios
Komisijos sprendimo vykdymą nedelsiant ir veiksmingai, taikymas (SESV 108 straipsnio 2 dalis ir SESV 288 straipsnis; Tarybos
reglamento Nr. 659/1999 14 straipsnio 3 dalis) (žr. 28, 29 punktus)
3.                     Ieškinys dėl įsipareigojimų neįvykdymo – Komisijos sprendimo dėl valstybės pagalbos nesilaikymas – Pareiga susigrąžinti suteiktą
pagalbą – Referencinis terminas – Terminas, nustatytas neįvykdytame sprendime ar vėliau (SESV 108 straipsnio 2 dalies antra
pastraipa ir SESV 288 straipsnis) (žr. 30 ir 31 punktus)
Dalykas
Valstybės įsipareigojimų neįvykdymas – Priemonių, būtinų 2008 m. liepos 2 d. Komisijos sprendimui 2009/610/EB dėl pagalbos
C 16/04 (ex NN 29/04, CP 71/02 ir CP 133/05), kurią Graikija suteikė įmonei
Hellenic Shipyards SA
(pranešta Nr. C(2008) 3118) (OL L 225, p. 104), vykdyti, nesiėmimas per nustatytą terminą.
Rezoliucinė dalis
1.
Per nustatytą terminą nesiėmusi visų priemonių, būtinų 2008 m. liepos 2 d. Komisijos sprendimui 2009/610/EB dėl pagalbos C 16/04
(ex NN 29/04, CP 71/02 ir CP 133/05), kurią Graikija suteikė įmonei Hellenic Shipyards SA, vykdyti, ir per nustatytą terminą
nepateikusi Europos Komisijai šio sprendimo 19 straipsnyje nurodytos informacijos, Graikijos Respublika neįvykdė įsipareigojimų
pagal šio sprendimo 2, 3, 5, 6, 8, 9 ir 11–19 straipsnius.
2.
Priteisti iš Graikijos Respublikos bylinėjimosi išlaidas.